|  |  |  |
| --- | --- | --- |
| **IMAÉJJEL LÉPÉSEI (javaslat)** | Leírás | Időtartam |
| **Köszöntés** | A Kárpát-medencei Imaéjjel rövid ismertetője: célja, lépései, résztvevői, szervezői.Az ifivezetők, lelkészek, közösségek vezetői elmondják, miről is szól ez az egész. | 20 |
| **Ima/ szünet** | Ráhangoló, lazító vagy mélyítő idő | 10 |
| **Imabomba**  | Bevezetés az ima világába: rövid “elmélet”, bemutató arról, hogy mi az ima lényege, formái, én hogyan imádkozom/ imádkozhatok? Szó esik imaformákról, meditációról, amiket a Silentium, az egyéni csendesség alatt gyakorlatba lehet ültetni.A vezetők feladata a csatolt segédanyagból készülni, válogatni. | 30 |
| **Silentium**  | Elcsendesedés. Alkalom arra, hogy a frissen ért élményeket feldolgozhassuk és egyéb külső hatásokat elhallgattatva, engedjük Istent hozzánk szólni. Formái: - *egyéni csendesség* Ki-ki elvonul szótlanul egy csendesebb helyre. Magával viheti a Bibliáját, jegyzetfüzetét vagy egyéb segédanyagot. -*közösségi csendesség* Mindenki marad a közösségi térben, de senki sem szólal meg. Ez idő alatt lehet vetíteni kérdéseket, elgondolkodtató fotókat stb. ami elősegíti az Istenre figyelést.Az imabombában hallottak gyakorlatba ültetésére, kipróbálására alkalmas idő. | 30 |
| **Ének/ ima/ szünet** |  | 10 |
| **Mi Atyánk** | Elmélkedés felolvasása a Jézus Krisztustól tanult imáról.  | 15 |
|  |  |  |
| **Rövid szünet** | A következő lépés előtt javasoljuk a szünetet, mert az hosszabb lélegzetvételű és igénybe veszi a résztvevők figyelmét, türelmét. | 15 |
| **Az illúziótól az imáig** | Henri J. Nouwen elmélkedése az imáról. A szöveget hangfelvételről hallgatják | 60 |
| **Ének/ ima/ szünet** |  | 10 |
| **Sztorizgatások, bizonyságtételek** | Az ima erejének bemutatása személyes történeteken, imameghallgatások megosztásán keresztül. Egy kötetlenebb rész, ami alatt bárki megszólalhat, elmesélheti megtapasztalásait, élményeit, ami természetesen az imával kapcsolatos. | 60 |
| **Ének/ ima/ szünet** |  | 10 |
| **IMA A KÁRPÁT-MEDEN-CÉBEN ÉJFÉLKOR** | Az imaéjjelen résztvevő Kárpát-medencei közösségek imakéréseinek imába foglalása éjfélkor (minden ország saját időzónája szerint). Persze figyelembe vehetünk minden éjfélt, gondolhatunk rá és akár fel is hívhatjuk mindenki figyelmét arra, hogy épp melyik országban van éjfél és hol imádkoznak már egymásért, értünk. A begyűlt imakéréseket a szervezők kinyomtathatják és akár kiscsoportokban, akár közösen egyszerre mind (létszámtól függően) imádkozhatják. | 30-40 |
| **Az ima élmény** | Csapat- és közösségépítő játékok az élménypedagógia világából. A felkínált játékokból akár az elején is játszhatnak a résztvevők bemelegítésképp.(Anthony de Mello) | 30-40 |
| **Éneklés/ ima/ szünet** |  | 10 |
|  |  |  |
| **Úrvacsorára hangoló** | Szünet, ének, ima, saját liturgia szerint. | 15 |
| **Úrvacsora** | Az imaéjjel egyik zárómozzanata lehet az úrvacsora.Előkészületek: az ifivezető, lelkipásztor feladata. | ... |
| **Ámen** |  |  |
|  |  |  |